laion/Wikipedia-Exotic huggingface dataset:
Të ka lali shpirt

"Të ka lali shpirt" (באנגלית: "Lali has you (in the) spirit") הוא סינגל שהוקלט על ידי הזמרת האלבנית סילבה גאנברדהי, בשיתוף עם שני הראפרים האלבנים מאנדי ודאפי. השיר יצא לאור ב-18 בינואר 2013, כסינגל שלא מתוך אלבום. השיר נכתב על ידי 2 סטאפ, והולחן על ידי אלפרד סולה. השיר הוא שיר בסגנון הפופ, המשלב בתוכו גם את הדאנס. ביולי 2013, הוציאה הזמרת דסיסלבה גרסה משלה לשיר בשם "Pusni go pak", שנעשתה בשיתוף עם מאנדי ועם הפה. גרסה זו זכתה להצלחה רבה גם כן, ומונה הצפיות של הקליפ אשר יצא במיוחד עבור גרסה זאת, עומד על כ-15 מיליון צפיות. שנה לאחר מכן ב-2014, ביצעה הזמרת הישראלית שרית חדד, גרסת כיסוי של השיר בעברית בשם "אל תאהב אותי". בסמוך לכך הוציא הזמר הלבנוני עמל חיג'אזי, גרסה משלו לשיר בשפה הערבית בשם, "El layli". הווידאו קליפ הנלווה שצולם לשיר, הועלה לערוץ היוטיוב של גאנברדהי באותו זמן שיצא כסינגל רשמי. בתחילת הקליפ, ניתן לראות את מאנדי כשהוא שר את השיר בחדר מלכותי עם תקרה מצופה בזהב, ואת סילבה כשהיא שרה את השיר במקומות שונים כגון: מועדון ריקודים, כביש מהיר, מבנן וכדומה. לאחר מכן, נכנסת סילבה לביתו של מאנדי, ובאותו זמן היא מחליפה בגדים, לבגדים "יוקרתיים", כשביניהם ניתן למנות מעיל מפרווה, טבעת יהלום וכדומה. לסוף, מגיע דאפי לשיר את השורות שלו, באותו החדר של מאנדי. הקליפ זכה להצלחה בין-לאומית, ונכון לשנת 2020, מונה הצפיות שלו עומד על כ-525 מיליון צפיות, דבר אשר הופך אותו לאחד מן הקליפים הנשיים הנצפים ביותר בכל הזמנים. מידע על הסינגל "Të ka lali shpirt" באתר מיוזיק בריינז סרטון השיר "Të ka lali shpirt" באתר יוטיוב Silva Gunbardhi - Te Ka Lali Shpirt lyrics + English translation, lyricstranslate.com (באנגלית) Albania, Pinterest (באנגלית) (ארכיון) ArkivaShqip (2013-07-01), Desislava feat. Mandi and Ustata - Pusni go pak (Official Video HD), נבדק ב-2018-03-25 SaritHadadOfficial (2014-04-09), שרית חדד - אל תאהב אותי Sarit Hadad, נבדק ב-2018-03-25 ArkivaShqip (2013-01-18), Silva Gunbardhi ft. Mandi ft. Dafi - Te ka lali shpirt (Official Video HD), נבדק ב-2018-03-25 YouTube - Most Viewed Music Videos by Female Artists, kworb.net
גיא מרקיזנו

גיא מרקיזנו (נולד ב-14 ביולי 1978) הוא קצין צה"ל בדרגת תת-אלוף, המשרת כמזכיר הצבאי של שר הביטחון. קודם לכן שירת כראש מטה פיקוד הצפון, מפקד עוצבת עמוד האש, מפקד עוצבת כידון, מפקד גדוד 405 וראש מחלקת תכנון בזרוע היבשה. מרקיזנו נולד ב-1978, וגדל והתחנך ברמת השרון והוא בוגר תיכון אלון בעיר. בשנת 1997 התגייס לצה"ל, ושובץ בחיל התותחנים. שירת כלוחם בגדוד 55 באגד 215. לאחר קורס קצינים שירת בגדוד 403 ושימש כסגן מפקד סוללה. בהמשך שימש כמפקד סוללה בגדוד 403. כאשר גדוד 403 הסדיר פורק והפך לגדוד מילואים, עבר ביחד עם פלוגה אחת לגדוד 601 של הנדסה קרבית לתקופה של כשנה. לאחר מכן מונה לסגן מפקד גדוד 402, בין היתר במהלך מלחמת לבנון השנייה. בהמשך שימש כקצין אג"ם של אגד 425. לאחר מכן מונה לראש לשכת מפקד פיקוד הדרום, יואב גלנט. בשנת 2010 הועלה לדרגת סא"ל ומונה למפקד גדוד 405 בעוצבת גולן, ושימש בתפקיד עד שנת 2012. בשנת 2012 מונה למפקד השתלמות קציני חת"ם בביסל"ת, ושימש בתפקיד עד שנת 2014. לאחר מכן מונה לסגן מפקד עוצבת גולן בין השנים 2014–2015. באוגוסט 2015 הועלה לדרגת אל"ם ומונה למפקד עוצבת כידון, ושימש בתפקיד עד אוגוסט 2017. באוגוסט 2017 מונה למפקד עוצבת עמוד האש, תפקיד אותו מילא עד יולי 2019. בשנת 2019 מונה לראש מחלקת תכנון בזרוע היבשה. ב-3 באוגוסט 2020 הוחלט על העלאתו לדרגת תא"ל ומינויו לראש מטה פיקוד הצפון. ב-21 בפברואר 2023 הוחלט כי ימונה למזכיר הצבאי של שר הביטחון יואב גלנט. מרקינזו בוגר האוניברסיטה העברית ביחסים בין לאומיים ומוסמך אוניברסיטת בן-גוריון בנגב במנהל עסקים. הוא מתגורר בנתניה, נשוי לד"ר דניאלה, רופאת משפחה בשירותי בריאות כללית, ואב לשלושה. מדיה וקבצים בנושא גיא מרקיזנו בוויקישיתוף תת-אלוף גיא מרקיזנו נכנס לתפקיד ראש מטה פיקוד הצפון, באתר צה"ל, 2 בספטמבר 2021 תא"ל גיא מרקיזנו ימונה למזכיר הצבאי לשר הביטחון, באתר צה"ל, 21 בפברואר 2023 תת-אלוף גיא מרקיזנו למזכיר הצבאי לשר הביטחון, באתר ערוץ 7, 21 בפברואר 2023
מנגר (דג)

מנגר (שם מדעי: Luciobarbus esocinus) הוא מין של דג גדול ממשפחת הקרפיוניים החי בנהרות הפרת והחידקל והוא אחד מהגדולים שבקרפיונים. דג זה מגיע לאורך מרבי של 2.3 מטר ולמשקל של 140 ק"ג. הוא נחשב לגדול במיני הקרפיונים לאחר המין קרפיון סיאמי ענק. דג זה יכול לחיות 17 שנה והוא בעל גוף גדול ולבן עם קשקשים גרמיים, סנפירים קטנים ולבנים ופתחי זימים גדולים אך ראש קטן. השפתיים משורבבות ולידם כמה בינים. הדג חי בנהרות הפרת והחידקל שבסוריה, תורקיה, איראן ועיראק. הם חיים בזרמים הרחבים של הנהר אך פונים לאזורים רדודים כדי להשריץ. דג זה הוא אוכל-כול. חלה ירידה באוכלוסיות דג זה כתוצאה מדיג והוא נמצא בסכנת הכחדה. מדיה וקבצים בנושא מנגר בוויקישיתוף מנגר, באתר NCBI (באנגלית) מנגר, באתר Animal Diversity Web (באנגלית) מנגר, באתר האנציקלופדיה של החיים (באנגלית) מנגר, באתר FishBase (באנגלית) מנגר, באתר GBIF (באנגלית) מנגר באתר הרשימה האדומה של IUCN
קרפיון זאב קולורדו

קרפיון זאב קולורדו (שם מדעי: Ptychocheilus lucius) הוא מין של דג גדול ממשפחת הקרפיוניים הנפוץ באמריקה הצפונית בנהר הקולורדו. זהו הגדול שבבני משפחתו באמריקה הצפונית והוא יכול לגדול לאורך 1.8 מ' ולמשקל 45 ק"ג. ישנם גם דיווחים לא מאומתים על דגים באורך 3 מ'. דג זה אפור-כסוף ובמראהו הוא מזכיר מעט את זאב הנהרות הטורף. מראהו מוארך והוא בעל סנפירים קטנים, כיסוי זימים גדול בצבע לבן וזנב צר העוזר להתפרץ במהירות. הראש צר ובו שיניים חדות. העיניים צהובות וגדולות. הדגיגים שאורכם 5 ס"מ ניזונים מחרקים, מדפניות ומשטרגליים, אך כשהם גדלים לאורך 30 ס"מ הם מתחילים לצוד בעיקר דגים. דגים אלה בשונה משאר בני משפחתם יכולים לשחות גם במים מליחים או אף מלוחים בקרבת החופים. כשהם גדלים הם נכנסים לזרמים עמוקים או לנהרות שוצפים ושם חיים. הם יכולים לנדוד יותר מ-100 ק"מ בנדודים לעבר אתרי הרבייה שלהם. תפוצתם היא בנהרות שמאריזונה וקליפורניה ועד למקסיקו. כתוצאה מדיג הדג נמצא בסכנת הכחדה. מדיה וקבצים בנושא קרפיון זאב קולורדו בוויקישיתוף קרפיון זאב קולורדו, באתר ITIS (באנגלית) קרפיון זאב קולורדו, באתר NCBI (באנגלית) קרפיון זאב קולורדו, בבסיס הנתונים ARKive (באנגלית) קרפיון זאב קולורדו, באתר האנציקלופדיה של החיים (באנגלית) קרפיון זאב קולורדו, באתר FishBase (באנגלית) קרפיון זאב קולורדו, באתר GBIF (באנגלית) קרפיון זאב קולורדו באתר הרשימה האדומה של IUCN
אלבריקו אלבריצ'י

אלבריקו ג'וזפה אלבריצ'י (באיטלקית: Alberico Giuseppe Albricci ‏; 6 בדצמבר 1864 - 2 באפריל 1936) היה לוטננט גנרל בצבא המלכותי האיטלקי, אשר פיקד על חיל המשלוח האיטלקי שלחם בחזית המערבית במלחמת העולם הראשונה. בהמשך שימש כשר ההגנה בממשלת ניטי הראשונה. אלבריצ'י נולד ב-6 בדצמבר 1864 בגאלארטה שבממלכת איטליה. ב-1886 הוא התגייס לצבא המלכותי האיטלקי והוצב בכוחות הארטילריה. ב-1888 הוא הועלה לדרגת לוטננט ולחם במלחמה האיטלקית-אתיופית הראשונה. ב-1897 הוא הועלה לדרגת קפטן, ב-1907 לדרגת מייג'ור, וב-1908 מונה למפקד גדוד וביצע עמו פעולות סיוע במהלך רעידות האדמה בקלבריה ובסיציליה באותה שנה. ב-1909 הוצב במטה הכללי וב-1910 הוא מונה לשלישו הצבאי של ויטוריו אמנואלה השלישי, מלך איטליה. ב-1912 הוא הועלה לדרגת לוטננט קולונל, וב-1913 קיבל תואר רוזן מהמלך. עם כניסתה של איטליה למלחמת העולם הראשונה הוא שמר בתחילה על תפקידו במטכ"ל, וב-1916 הועבר לפקד על בריגדת "בזיליקטה". במרץ של אותה שנה הוא מונה לראש מטה הארמייה הראשונה. הוא לחם עם הארמייה בקרב אסיאגו, וב-1917 הועבר לפקד על הדיוויזיה ה-5. מאוחר יותר הוא הועבר לפקד על הקורפוס ה-2 ולחם עמו בקרב קפורטו. לאחר קפורטו, החליט המטכ"ל האיטלקי שיש לגמול טובה למדינות ההסכמה על ששלחו חילות עזר לחזית האיטלקית. הקורפוס של אלבריצ'י נבחר להישלח לחזית המערבית כשהוא כולל את הדיוויזיות ה-3 וה-8 - בסה"כ 25,000 איש. ב-18 באפריל 1918 החלו הכוחות האיטלקיים לנוע אל צרפת, והגעתם הסתיימה ב-27 באפריל. הקורפוס נכלל כחלק מהארמייה החמישית הצרפתית. הוא ספג אבדות כבדות בקרב השני על המארן, אולם הצליח לבלום את התקדמות הגרמנים. הוא לחם עם מדינות ההסכמה עד סיום המלחמה, ולאחר מכן הוחזר לאיטליה. בהמלצתו של ארמנדו דיאז, ב-24 ביוני 1919 מינה אותו פרנצ'סקו ניטי לשר המלחמה. בתפקידו, היה עליו לדאוג לוותיקי המלחמה ולהעניק חנינות לעריקים. הוא הגה רעיונות לייעול של הצבא האיטלקי, אולם כבר ב-13 במרץ 1920 הוחלף בידי איוואנו בונומי. הוא המשיך לשרת בצבא והגיע לדרגת לוטננט גנרל. הוא פרש ב-1926. אלבריצ'י נפטר ברומא ב-2 באפריל 1936 בגיל 71. מדיה וקבצים בנושא אלבריקו אלבריצ'י בוויקישיתוף אלבריקו אלבריצ'י (באיטלקית)
פיראיבה

פּירָאיבָּה (שם מדעי: Brachyplatystoma filamentosum) הוא מין של דג גדול ממשפחת הפימלודיים. דג זה חי באמריקה הדרומית בנהרות האמזונאס והאורינוקו באזור שבין ברזיל לארגנטינה. זהו הגדול שבדגי המשפחה: הוא יכול להגיע לאורך 360 ס"מ ולשקול עד 200 ק"ג, והוא אחד מהגדולים שבדגי אמריקה הדרומית. צבעו אפור-ירוק עם בטן לבנה והוא בעל ראש גדול ובינים ארוכים מאוד הפונים אחורה. הסנפירים מזכירים סנפירי כריש. דגים אלה חיים בעומק הנהרות והיובלים של הנהרות וניזונים ממגוון בעלי חיים קטנים יותר, בעיקר דגים אחרים, והם גם לא בוחלים בקניבליות. הדגים הצעירים חיים ביובלים הרדודים שם הם שוחים בצמוד לצמחייה מימית ולבוץ ומסתתרים מטורפים. הם עלולים להיטרף על ידי לוטרות ענק, דולפיני נהרות ועופות מים, אך הם מתבגרים במהירות ושוחים במורד היובלים. מדיה וקבצים בנושא פיראיבה בוויקישיתוף פיראיבה, באתר ITIS (באנגלית) פיראיבה, באתר NCBI (באנגלית) פיראיבה, באתר האנציקלופדיה של החיים (באנגלית) פיראיבה, באתר FishBase (באנגלית) פיראיבה, באתר GBIF (באנגלית)
נפיצה

נפיצה, או דיספרסיה, היא תופעה המתרחשת כאשר גלים בתדרים שונים נעים במהירויות שונות בתווך. אחת מהדרכים בהן התופעה באה לידי ביטוי היא כאשר מתקיימת שבירה אל התווך שגורמת לגלים שאינם מונוכרומטיים להישבר בזוויות שונות כשהם עוברים בתוך תווך, בתלות באורך הגל (או בתדירות) שלהם. דוגמאות לנפיצה הן הקשת בענן, פיזור אור, העובר דרך מנסרה, והתרחבות פולסי אור בסיבים אופטיים. במקרים רבים, יצירת הפרעה בתווך בתדירות קבועה ω {\displaystyle \omega } תגרום להתפשטות גל בתווך בתדר זהה. עם זאת, מהירות התפשטות הגל היא תכונה של התווך: לדוגמה, הפרעה בחבל מתוח תתקדם מהר יותר מהפרעה בחבל רפוי. בנוסף, בתווכים מסוימים, התכונות שקובעות את מהירות הגל בתווך יכולות להשתנות כתלות בתדר ההפרעה (בדומה לנדנדה שתתנדנד בעוצמות שונות אם מנדנדים אותה לאט מידי, מהר מידי, או בדיוק בתדר הנדנוד שלה). במקרים כאלו, נאמר שגל בתווך יחווה נפיצה, והתווך נקרא דיספרסיבי. כאשר גל לא מחזורי ינוע בתווך, הנפיצה תגרום לעיוות צורתו. לדוגמה, חבילת גלים המתקדמת בתווך תחווה התרחבות ככל שתתקדם בו יותר. הסיבה לכך היא שחבילת הגלים מורכבת מאוסף של גלים סינוסיים בעלי אורך גל ותדירות שונים הנעים כל אחד במהירות אחרת, עקב שינוי יחס הנפיצה (ומקדם השבירה) כתלות באורך הגל. ביטוי בולט לנפיצה הוא פירוק האור הלבן למרכיביו במעבר דרך מנסרה: אף על פי שמהירות האור בריק היא גודל קבוע אשר איננו תלוי בתדירותו, בתווך חומרי כל רכיב של האור (בעל תדירות שונה) נע במהירות אחרת. כיוון שלפי חוק סנל תלויה זווית השבירה במהירות האור בחומר, כל רכיב של האור נשבר בזווית אחרת וכך מתקבלת תבנית של פסי אור בצבעים שונים, המסודרים לפי אורך הגל שלהם. האור עובר נפיצה בחומרים שונים בהיקף שונה, אותו נהוג לבטא על ידי מספר אבה. ככל שמספר אבה נמוך יותר הנפיצה גדולה יותר. נסמן ב-   ω {\displaystyle \ \omega } את התדירות הזוויתית של גל סינוסי וב-   k {\displaystyle \ k} את מספר הגל שלו. יחס הנפיצה הוא התלות ההדדית ביניהם:   ω ( k ) {\displaystyle \ \omega (k)} מהירות הפאזה היא היחס ביניהם:   v p = ω ( k ) k {\displaystyle \ v_{p}={\frac {\omega (k)}{k}}} מהירות החבורה של חבילת גלים היא: v g = ∂ ω ( k ) ∂ k {\displaystyle v_{g}={\frac {\partial \omega (k)}{\partial k}}} . הנגזרת השנייה של התדירות הזמנית בתדירות המרחבית, ∂ 2 ω ∂ k 2 {\displaystyle {\frac {\partial ^{2}\omega }{\partial k^{2}}}} , פרופורציונית למקדם הנפיצה של החומר, וקיימות הגדרות שונות למקדם הנפיצה עצמו. אחת מהן היא: D = ∂ ∂ λ ( 1 v g ) = − 2 π c λ 2 ∂ 2 k ∂ ω 2 {\displaystyle D={\frac {\partial }{\partial \lambda }}({\frac {1}{v_{g}}})=-{\frac {2\pi c}{\lambda ^{2}}}{\frac {\partial ^{2}k}{\partial \omega ^{2}}}} גל כללי ניתן לכתיבה כסכום של גלים סינוסיים, כאשר התרומה של כל גל סינוסי ניתנת לחישוב כמקדם טור פורייה שלו אם הגל מחזורי או כהתמרת פורייה של הגל הכולל במקרה של חבילת גלים. כל גל סינוסי מתקדם במהירות פאזה המתאימה לתדירות שלו, והתוצאה היא שמעטפת חבילת גלים מתקדמת בקירוב במהירות החבורה, אך הצורה הכוללת של הגל משתנה עם הזמן במעין מריחה. גל מישורי:   ω = c k {\displaystyle \ \omega =ck} . יחס הנפיצה ליניארי ולכן מהירות הפאזה היא c תמיד, ולא מתרחשת תופעת הנפיצה. גל קול בגביש (פונונים): ω = 2 Ω sin ⁡ ( k a 2 ) {\displaystyle \omega =2\Omega \sin \left({\frac {ka}{2}}\right)} , כאשר   a {\displaystyle \ a} הוא קבוע הסריג, ו   Ω {\displaystyle \ \Omega } היא תדירות דבאי. יחס נפיצה נפיצה, באתר אנציקלופדיה בריטניקה (באנגלית)
שפמנון אדום-זנב

שפמנון חד זנב (שם מדעי: Phractocephalus hemioliopterus) הוא מין של דג גדול ממשפחת הפימלודיים החי בנהרות אמריקה הדרומית. דג זה יחידי בסוגו. אורכו של שפמנון זה יכול להגיע ל-1.8 מ' ומשקלו ל-80 ק"ג. הוא בעל צבעים בולטים כשהגוף העליון חום כהה, הצידיים ופתחי הזימים צהובים-לבנים והזנב אדום. לדג שפמות ארוכים מהם שניים על הלסת העליונה ושתיים על התחתונה. הדג חי ביובלי נהרות האמזונאס, האורינוקו והאסקיבו לאורך אמריקה הדרומית. הוא שוכן בנהרות, אגמים ובריכות עמוקות. הוא אוכל בשר תוקפני. ילידי אמריקה לא אוכלים אותו אך אנשים צדים אותו למטרות ספורט. כמו כן הוא מגודל באקווריום אך צריך שהאקווריום יהיה גדול. דג זה הוא מין פולש בתאילנד אליה הובא על ידי האדם. מדיה וקבצים בנושא שפמנון אדום-זנב בוויקישיתוף שפמנון אדום-זנב, באתר ITIS (באנגלית) שפמנון אדום-זנב, באתר NCBI (באנגלית) שפמנון אדום-זנב, באתר האנציקלופדיה של החיים (באנגלית) שפמנון אדום-זנב, באתר FishBase (באנגלית) שפמנון אדום-זנב, באתר GBIF (באנגלית)
קוד פולינומי

בתורת הקודים, קוד פולינומי הוא סוג של קוד ליניארי בו אוסף של מילות קוד חוקיות מורכב מהפולינומים (בדרך כלל בעלי אורך קבוע) שמתחלקים ללא שארית בפולינום קבוע נתון (בעל אורך קצר יותר, שנקרא הפולינום היוצר). בהינתן שדה סופי G F ( q ) {\displaystyle GF(q)} (שהאיברים בו יוגדרו "סימבולים"), נגדיר לכל רצף סימבולים באורך k {\displaystyle k} :‏ a k − 1 … a 0 {\displaystyle a_{k-1}\ldots a_{0}} , פולינום מתאים כך: a k − 1 x k − 1 + ⋯ + a 1 x + a 0 {\displaystyle a_{k-1}x^{k-1}+\cdots +a_{1}x+a_{0}\,} . בהינתן מספר n {\displaystyle n} ופולינום יוצר g ( x ) {\displaystyle g(x)} שדרגתו m ≤ n {\displaystyle m\leq n} , הקוד הפולינומי שנוצר על ידי g ( x ) {\displaystyle g(x)} הוא אוסף מילות הקוד שדרגתן קטנה מ- n {\displaystyle n} המתחלקות ללא שארית בפולינום g ( x ) {\displaystyle g(x)} . נגדיר את השדה G F ( 2 ) = { 0 , 1 } {\displaystyle GF(2)=\{0,1\}} ונקבע את הקבועים n = 5 {\displaystyle n=5} , m = 2 {\displaystyle m=2} , כאשר הפולינום היוצר הוא g ( x ) = x 2 + x + 1 {\displaystyle g(x)=x^{2}+x+1} . הקוד הפולינומי הנוצר על ידי g מורכב מהמילים הבאות: 0 ⋅ g ( x ) , 1 ⋅ g ( x ) , x ⋅ g ( x ) , ( x + 1 ) ⋅ g ( x ) , {\displaystyle 0\cdot g(x),\quad 1\cdot g(x),\quad x\cdot g(x),\quad (x+1)\cdot g(x),} x 2 ⋅ g ( x ) , ( x 2 + 1 ) ⋅ g ( x ) , ( x 2 + x ) ⋅ g ( x ) , ( x 2 + x + 1 ) ⋅ g ( x ) . {\displaystyle x^{2}\cdot g(x),\quad (x^{2}+1)\cdot g(x),\quad (x^{2}+x)\cdot g(x),\quad (x^{2}+x+1)\cdot g(x).} או במפורש: 0 , x 2 + x + 1 , x 3 + x 2 + x , x 3 + 2 x 2 + 2 x + 1 , {\displaystyle 0,\quad x^{2}+x+1,\quad x^{3}+x^{2}+x,\quad x^{3}+2x^{2}+2x+1,} x 4 + x 3 + x 2 , x 4 + x 3 + 2 x 2 + x + 1 , x 4 + 2 x 3 + 2 x 2 + x , x 4 + 2 x 3 + 3 x 2 + 2 x + 1. {\displaystyle x^{4}+x^{3}+x^{2},\quad x^{4}+x^{3}+2x^{2}+x+1,\quad x^{4}+2x^{3}+2x^{2}+x,\quad x^{4}+2x^{3}+3x^{2}+2x+1.} מאחר שהקוד הפולינומי מוגדר מעל שדה גלואה בינארי G F ( 2 ) = { 0 , 1 } {\displaystyle GF(2)=\{0,1\}} ופעולת החיבור מתבצעת מודולו 2, מילות הקוד הן למעשה: 0 , x 2 + x + 1 , x 3 + x 2 + x , x 3 + 1 , {\displaystyle 0,\quad x^{2}+x+1,\quad x^{3}+x^{2}+x,\quad x^{3}+1,} x 4 + x 3 + x 2 , x 4 + x 3 + x + 1 , x 4 + x , x 4 + x 2 + 1. {\displaystyle x^{4}+x^{3}+x^{2},\quad x^{4}+x^{3}+x+1,\quad x^{4}+x,\quad x^{4}+x^{2}+1.} באופן שקול ניתן לייצג את מילות הקוד כמחרוזת של מקדמי הפולינום, כך: 00000 , 00111 , 01110 , 01001 , {\displaystyle 00000,\quad 00111,\quad 01110,\quad 01001,} 11100 , 11011 , 10010 , 10101. {\displaystyle 11100,\quad 11011,\quad 10010,\quad 10101.} קוד פולינומי זה, ככל קוד פולינומי אחר, הוא קוד ליניארי, כלומר כל צירוף ליניארי של מילות קוד מהווה מילת קוד בפני עצמו. במקרה לעיל, בו השדה מעליו מוגדרים הפולינומים הוא שדה גלואה בינארי, צירוף ליניארי ניתן לחישוב גם על ידי פעולת XOR על מילות הקוד בצורתן כמחרוזת בינארית של מקדמי הפולינום (למשל 00111 ⊕ 10010 = 10101 {\displaystyle 00111\oplus 10010=10101} ). חילוק פולינומים Amnon Ta-Shma and Dean Doron, Polynomial Codes and Cyclic Codes, Error Correcting Codes, Tel Aviv University Ian F. Blake, Ronald C. Mullin, The Mathematical Theory of Coding, Academic Press, 10 May 2014, page 66
אגריניו

אגריניו (ביוונית: Αγρίνιο) היא העיר הגדולה ביותר באטוליה-אקארנאניה, יוון. בעיר (נכון לשנת 2011) מתגוררים כ-106,053 תושבים. העיר משמשת כמרכז של היחידה המנהלית, למרות שאינה עיר הבירה שלה. מבחינה כלכלית, העיר ידועה בשל תעשיית הטבק והחקלאות שלה (במיוחד בשל גידולי הזיתים). ההתיישבות בעיר עתיקה מאוד, והעיר העתיקה ממוקמת במרחק של שלושה ק"מ ממיקום העיר המודרנית. העיר העתיקה הוקמה ככל הנראה בשנים 1100-1600 לפנה"ס. העיר פרחה מחדש במהלך שלטון האימפריה העות'מאנית. אגריניו נכבשה על ידי הכוחות היוונים ב-21 ביוני 1821 במסגרת מלחמת העצמאות היוונית. באוגוסט 1822 התקרבו הכוחות הטורקים לעיר, ותושביה החליטו לנטוש את העיר ולשרוף אותה. לבסוף אגריניו נכללה בגבולות יוון באמנת קונסטנטינופול שנחתמה בשנת 1832. העיר שגשגה במיוחד בסוף המאה ה-19 ובתחילת המאה ה-20. לאחר מלחמת יוון–טורקיה הגיעו לעיר פליטים רבים מאסיה הקטנה (מערב טורקיה). על אף המשבר הכלכלי בין שתי מלחמות העולם, חל פיתוח רב ותשתיות רבות. בחודש מאי מתקיים בעיר פסטיבל להקות פולקלור (מחול) על-שם יצרן הסיגריות פפדקיס שנולד בעיר. פרק זה לוקה בחסר. אנא תרמו לוויקיפדיה והשלימו אותו. ברכה ריבלין, "אגריניון", בתוך: הנ"ל (עורכת), פנקס הקהילות: (10) יוון, ירושלים: יד ושם, תשנ"ט 1998, עמ' 54–555. מדיה וקבצים בנושא אגריניו בוויקישיתוף אתר האינטרנט הרשמי של אגריניו "אגריניו", באתר JewishGen (באנגלית) ערך זה הוא קצרמר בנושא יישובים ביוון. אתם מוזמנים לתרום לוויקיפדיה ולהרחיב אותו.
גייל נורטון

גייל אן נורטון (באנגלית: Gale Ann Norton; נולדה ב-11 במרץ 1954) היא פוליטיקאית אמריקאית אשר כיהנה כמזכירת הפנים של ארצות הברית תחת ממשל הנשיא ג'ורג' ווקר בוש בשנים 2001–2006. היא האישה הראשונה שכיהנה בתפקיד זה. נורטן נולדה בויצ'יטה, הגדולה בערי קנזס לדייל ואנה נורטון. היא גדלה בת'ורנטון שבקולורדו, וסיימה את לימודיה הגבוהים בכבוד רב באוניברסיטת דנוור. כסטודנטית הייתה חברה באחוות פי בטא קפא, וקיבלה תואר דוקטור למשפטים בהצטיינות מהמכללה למשפטים של האוניברסיטה ב-1978. בשלהי שנות ה-70 של המאה ה-20, הצטרפה למפלגה הליברטריאנית ואף כמעט נבחרה למנהלתה הלאומית, אחרי בסופו של דבר חברה אל המפלגה הרפובליקנית. לאחר סיום לימודיה במכללה למשפטים, נורטון עבדה כעורכת דין בכירה בקרן משפטית בשנים 1979–1983. נורטון היה עמיתה לאומית במכון הובר בשנים 1983–1984, לפני שקיבל משרה במחלקת החקלאות של ארצות הברית כעוזרת לסגן מזכיר המחלקה ריצ'רד אדמונד לינג. בין השנים 1985–1990 עבדה כמשפטנית במחלקת הפנים של ארצות הברית, ובמסגרת תפקיד זה הייתה מנהלתם של עורכי דין שעבדו בשירות הפארקים הלאומיים של ארצות הברית ובשירות חיות הבר של ארצות הברית (United States Fish and Wildlife Service). נורטון שבה לקולורדו בראשית שנות ה-90 של המאה ה-20 לאחר תקופה בה עבדה במחלקת הפנים, ונבחרה לתובעת הכללית הראשונה של קולורדו ב-1991. כתובעת הכללית, נורטון הובילה את תובעי המדינה בהגנה על חוקי המדינה. ב-1992 עבר התיקון השני לחוקת קולורדו, תיקון אשר אסר על כל גוף ממשלתי כלשהו להכיר בהומוסקסואלים כאוכלוסייה מוגנת. כתובעת הכללית, התבטאה מספר פעמים באופן שנוי במחלוקת וגילתה עמדות שמרניות נוקשות. נורטון התמודדה בבחירות לסנאט של ארצות הברית ב-1996 בתור מועמדת המפלגה הרפובליקנית, אך הובסה בבחירות המקדימות על ידי חבר בית הנבחרים האמריקאי דאז, ויין אלרד. תקופת כהונתה השנייה של נורטון תמה ב-1999. בשל מגבלות על תקופות כהונה, נורטון לא התמודדה לתקופת כהונה שלישית. לאחר שעזבה את משרד התובע הכללי של קולורדו, נורטון עבדה במשרד עורכי דין בדנוור. היא עבדה שם עד שג'ורג' ווקר בוש מינה אותה למזכירת מחלקת הפנים של ארצות הברית עם היבחרו לנשיאות ב-2000. בספטמבר 2004 חתמה עם שגריר ישראל בארצות הברית הסכם שיתוף פעולה מדעי וטכנולוגי. נורטון היא האישה הראשונה שכיהנה בתפקיד, כיהנה בתפקידה עד 2006, עת הוחלפה במושל איידהו דירק קמפת'ורן. urdu poetry pakistani dramas list watch pakistani drama online Pakistani Drama ביוגרפיה, באתר הבית הלבן (באנגלית) Urdu Ghazal Sad Poetry in Urdu ציטוטים מאחת גייל נורטון, באתר Brainy Quote (באנגלית) ציטוטים מאחת גייל נורטון (אורכב 03.03.2020 בארכיון Wayback Machine) Urdu Shayari נתן גוטמן, הבית הוא לבן, באתר הארץ, 16 ביולי 2001 רויטרס, בוש מינה ארבעה חברים נוספים לקבינט, באתר ynet, 30 בדצמבר 2000 יצחק בן-חורין, וושינגטון: ישראל וארה"ב חתמו על הסכם שיתוף פעולה מדעי וטכנולוגי, באתר ynet, 9 בספטמבר 2004
שפמנון הליקופטר

שפמנון הליקופטר (שם מדעי: Wallagonia leerii), הוא מין דג גדול ממשפחת הסילוריים שבסדרת השפמנונאים. הוא חי בדרום-מזרח אסיה. בעבר היה שייך לסוג Wallago. זהו שפמנון גדול מאוד שמגיע לאורך 2 מ' ולמשקל 95 ק"ג. הוא בעל עור ירוק-חום והבטן לבנה. הפה גדול וסביבו שפמות. סנפירי החזה כתומים. שפמנון זה חי בנהרות דרום-מזרח אסיה מתאילנד וחצי האי המלאי עד לאיים סומטרה ובורנאו שבאינדונזיה. הוא שוכן בעומקים וצד דגים אחרים. וולגוניה מיקרופוגון - קרובו לסוג וולאגו אטו - מין קרוב מדיה וקבצים בנושא שפמנון הליקופטר בוויקישיתוף שפמנון הליקופטר, באתר ITIS (באנגלית) שפמנון הליקופטר, באתר NCBI (באנגלית) שפמנון הליקופטר, באתר האנציקלופדיה של החיים (באנגלית) שפמנון הליקופטר, באתר FishBase (באנגלית) שפמנון הליקופטר, באתר GBIF (באנגלית)
הייפונג

הייפונג (בווייטנאמית: ‏Hải Phòng‏Ⓘ‏) היא העיר השלישית בגודלה בווייטנאם (אחרי הו צ'י מין סיטי והאנוי), אחת מערי הנמל החשובות שלה ומהווה מרכז הטכנולוגיה, הכלכלה, התרבות, הרפואה, החינוך, המדע והמסחר בחוף הצפוני של וייטנאם. העיר נוסדה בשנת 1887 כנמל של האימפריה הקולוניאלית הצרפתית. העיר התפתחה מאוד למרות טייפון שהכה באזור בשנת 1881 וגרם למותם של מאות אלפי אנשים. בשנים 1954–1975, הייתה הייפונג העיר הימית החשובה ביותר בצפון וייטנאם. בסוף מלחמת וייטנאם הופצצה העיר פעמים רבות על ידי חיל האוויר והצי האמריקאים. הנמל העירוני נפגע קשות בהפצצות אלו. מבחינה כלכלית, הייפונג נודעת בשל התעשיות הרבות שלה אשר כוללות: טקסטיל וייצר סיגריות, אלכוהול, מלט, ברזל, תרופות, אופנועים וכו'. שליש משטח העיר הוא למעשה שטח חקלאי, כאשר הגידול המרכזי הוא אורז. ענף חקלאי מרכזי נוסף הוא הדיג. הייפונג היא העיר השלישית בגודלה בווייטנאם, עם כ-2 מיליון תושבים. מבחינה מגדרית, 50.4% מהתושבים הם נשים, לעומת 49.6% גברים. תוחלת החיים נאמדת בכ-77.1 שנים בקרב נשים, 72 שנים לגברים, ו-74.5 שנים בשקלול שני המינים. שיעור תמותת התינוקות נמדד בכ-11.8 מקרי תמותת תינוקות ל -1,000 לידות, מעל הממוצע הארצי לערים. שיעור הגידול השנתי עומד על כ-4%. קוריאה הדרומית אינצ'ון, קוריאה הדרומית הרפובליקה העממית של סין טיינג'ין, הרפובליקה העממית של סין רוסיה ולדיווסטוק, רוסיה רוסיה סנקט פטרבורג, רוסיה ארצות הברית סיאטל, וושינגטון, ארצות הברית וייטנאם דה נאנג, וייטנאם מדיה וקבצים בנושא הייפונג בוויקישיתוף אתר האינטרנט הרשמי של הייפונג (בוייטנאמית) אתר האינטרנט הרשמי של הייפונג (באנגלית) אתר האינטרנט הרשמי של הייפונג (ביפנית) אתר האינטרנט הרשמי של הייפונג (בקוריאנית) הייפונג, באתר אנציקלופדיה בריטניקה (באנגלית)